Efter sæsonen siger Mors-Thy Håndbold farvel til den 24-årige målvogter Ronnie Nicolaisen.

Efter kun to sæsoner i Mors-Thy Håndbold siger målmandtalentet farvel. - Der er ikke noget dramatik i det: Ronnie søger nye græsgange for at få nogle flere minutter i målet, hvilket er et helt naturligt skridt i hans udvikling. Han er en talentfuld spiller, og vi har jo alle set, hvad han indeholder når han præsterer på højeste niveau, fortæller sportschef Henrik Hedegaard til Limfjord Update. Ronnie Nicolaisen selv bekræfter, at det er manglen på spilletid, der får ham til at søge nye udfordringer: - Det er svært at forlade noget, som man er glad for, men jeg er kommet til den erkendelse, at jeg vil spille noget mere, og jagten på spilletid er årsagen til mit stop i Mors-Thy Håndbold. Jeg har været glad for mine år i klubben, og jeg har haft nogle gode makkere i Kasper Larsen og Søren Pedersen, som har lært mig en masse, siger han. Samarbejdet ophører pr. 30. juni 2019, når sæsonen er færdigspillet.